  Удмуртиысь дышетонъя но тодосъя министерстволэн пресс-службаез Анжелика Тихонова корреспондент 18-тӥ южтолэзе Ижкарын Калык творчествоя элькун юртын «Театральное Приволжье» фестивальлэн улосвыл люкетаз «Лучший молодёжный спектакль» но «Лучший детский спектакль» категориосын лауреатъёсты, «Лучшая режиссура», «Лучший актёр» но «Лучшая актриса» номинациосын вормисьёсты пусйизы. Со сярысь ужъюртлэн пресс-службаез ивортӥз. « Театр студиосы но театре пыриськемлэн визьнодан ласянь пайдалыкез туж кулэ. Калыкез дышетонъя министерство котькуд шор ёзо дышетсконниын школа театръёс кылдытонлы дурбасьтэ. Со умой мылкыд кылдытонлы но пиналъёслы азинскыны юрттоз. Со котькуд адямилы кулэ луись ӟеч уж » Светлана Болотникова, Удмуртиысь дышетонъя но тодосъя министр «Лучший молодёжный спектакль» категориын Удмурт кун университетлэсь творчествоя «Луна» огазеяськонзэ пусйизы. II степенё лауреатъёс Удмурт кун университетысь Искусствоосъя но дизайнъя институтысь егитъёс луизы, III степенё лауреатъёс – Ижкарысь клубъёслэн «Мегаполис» центрзылэн «Птица» театрез. «Лучший детский спектакль» категориын Глазкарысь лулчеберетъя «Россия» центрысь егитъёслэн калык театр студизы вормиз. Кыкетӥ инты Балезино ёрос культура юртысь «Колосок» калык агитационно-художественной бригада басьтӥз, куинетӥ – Можгаысь Искусствоосъя нылпи школаысь «Кудесник» образцовой нылпи театр. Озьы ик дипломъёс устоосыз режиссёръёс, актёръёс но актрисаос басьтӥзы. Вормисьёслэн лыдметэнызы но ужъёсынызы пыр-почгес чӧлсконпусъя тодматскыны луэ. Со сяна, театр афишаосъя но плакатъёсъя элькун вожвылъяськонлэсь призёръёссэ пусйизы.  Пусъём, та дыре егитъёслэн но нылпиослэн устоосыз ужъёссы фестивальлэн округъя люкетаз вормон понна нюръясько. Йылпумъянъёс Театрлэн огъяросси нуналаз, 27-тӥ южтолэзе, лэсьтозы. Вормисьёсты жюрилэн ёзчиосызлэн но Приволжск федерал округысь 14 улосвылъёслэн куараоссыя меӵак эфирын шараялозы. Тодэ вайытом, «Театральное Приволжье» фестивальлэн улосвыл люкетаз 75 куриськонъёс вуизы вал. Тегъёс: Удмуртия Театр егитъёс пиналъёс Лулчеберет Ижкар  